Prangli

Prangli, på svensk Vrangö, er en øy i Finskebukten utenfor kysten av Estland, med et areal på 6 km². Den danner en øygruppe i sammen med de nærliggende mindre øyene Aksi i sørøst, og Keri. Prangli-øygruppen er en del av kommunen Viimsi i Harju fylke og ligger godt ute i Finskebukta nesten rett ut fra hovedstaden Tallinn, 10 km fra Viimsi-halvøya. Øyas tettsted Lääneotsa består egentlig av tre sammenvokste landsbyer. Her er det offisielt 135 innbyggere, men mindre enn hundre bor på øya helårlig.Aavo Kokk og Andres Eilart, Brushstroke Estonia, Regio, Tallinn 2011, side 178.

Prangli-arkipelet er et vernet naturlandskap. Øyene har sandgrunn og er dekket med furuskog. Vestre Prangli er steinete og flat, mens den østre delen har mer skog og mye sanddyner og strender.

Prangli oppstod for 3 500 år siden, og har vært bosatt sammenhengende siden 1200-tallet. Den nevnes første gang i skriftlige kilder i 1387 under navnet Rango, i forbindelse med fiskerettigheter, men ingen bosetning blir nevnt. I sen middelalder bodde estiske, svenske og finske fiskere her, og det ble etterhvert drevet selfangst. Kunstneren Gustav Mootse (1885–1957) var født på Prangli, og malte en rekke landskapsmalerier her.

Det svenske navnet Vrangö er offisielt likestilt med det estiske Prangli. Øya har også et tysk navn, Wrangelsholm.

Referanser

 Eksterne lenker 


Kategori:Øyer i Estland
Kategori:Øyer i Finskebukta
Kategori:Harju fylke